Intimrøkt er at halda tey intimu støðini (tey uttaru kynsgøgnini) rein og soleiðis minka um trupulleikar, sum kunnu íkoma. Intimrøkt er galdandi fyri bæði menn og kvinnur, sjálvt um tað oftast eru kvinnur, sum hava trupulleikar í intimu støðunum. Vaska eina ferð um dagin við intimsápu. Tað er umráðandi at nýta eina sápu, sum hevur lágt pH-virði, umleið 4. Súrheitin (lágt pH-virði) verjir fyri bakterium og ójavnvági. Trupulleikar, so sum skriði, sviði ella luktur úr intimzonuni í neðra, kunnu koma av broytingum í pH-virðinum í móðurskeiðini. Hjá mannfólki er umráðandi at vaska undir forhúðini fyri at minka um vandan fyri bakteriuvøkstri. Forhúðin er ring at fáa upp á pláss, um húðin á penishøvdinum er heilt turr, tískil er týdningarmikið hjá mannfólki at væta penishøvdið. Nær skal eg fara til lækna? Fyrstu ferð tú fært ampa í móðurskeiðini Um tú oftani fært sopp Um tú hevur ampa í móðurskeiðini í skiftisárunum Um útflotið broytist og verður grá-gulligt og luktar Orsakir, sum kunnu geva ójavnváð hjá kvinnum: Soppur Útflotið í móðurskeiðini verður mjólkarhvítt og grýnut. Oftast fer eisini at svíða, og tað skríður. Ójavnvágur av antibiotika Nógv fáa ampa í hesum sambandi og fáa soppaígerð. Hormonellar broytingar T. d. tá ið tú hevur mánasjúku, ávirkast slímhinnurnar (rovurnar), og tú kann fáa ampa av hesum. Sjúka Kvinnur, sum ávikavist hava eitt nú diabetes, eru í prednisolonviðgerð, hava ringa immunverju ella taka heilivág, sum ávirkar immunverjuna, eru í størri vanda at fáa sopp í móðurskeiðini. Hvat kann eg gera? Et sunt og fjølbroytt. Ov nógv sukur og søtmeti kann hava ringa ávirkan á javnvágina í móðurskeiðini. Syntetiskar og trongar trussur (G-strongur) og stórnýtsla av trussuinnleggum kunnu elva til trupulleikar, serliga um tú hevur trupulleikar av turrum rovum. Nýt ongantíð vanliga handsápu ella tilbúningar við parfumu til intimrøkt Strongd ger natúrligu verjuna veika og skapar á tann hátt umstøður fyri bakteriu-vøkstri.